Mâliâraq Vebæk

Mâliâraq Vebæk, født Marie (Mâliâraq) Athalie Kitura (Qituraq) Kleist (født 20. april 1917 i Narsarmijit (da: Frederiksdal), død 25. februar 2012 i Søborg) var en grønlandsk forfatter og lærer.

Hendes forældre var Hans Hoseas Josva Kleist og Bolette Marie Ingeborg Chemnitz, og både faderen og morfaderen var præster. Faderen var tillige politisk aktiv og sad i kommunerådet i Nanortalik Kommune og i Grønlands Landsråd. Hun giftede sig i 1945 med arkæologen C.L. Vebæk, og sammen fik de to børn.

I 1932 blev der oprettet en efterskole (videreuddannelse efter folkeskolen) for piger i Aasiaat. Her kom hun ind, og selv om det var en "eliteskole", gik hun ud som den bedste elev i sin årgang, medregnet den tilsvarende efterskole for drenge. Takket være dette fik hun af Komitéen for Grønlænderinders Uddannelse tilbud om videreuddannelse i Danmark. I 1939 tog hun lærereksamen fra Th. Langs Seminarium i Silkeborg, og flyttede tilbage til Grønland.

Hun og ægtemanden flyttede efter 2. verdenskrig til Danmark, men hun var flere gange i Grønland også efter fraflytningen. Både hun og ægtemanden forskede i den mundtlige fortælletraditionen på Grønland, og hun samlede et omfattende materiale, der blev omsat til bøger og artikler i aviser og tidsskrifter. Hun arbejdede også som tolk og for Grønlands Radio.
Gennemgående motiver i hendes forfatterskab er den grønlandske identitet i et samfund i hastig udvikling samt den grønlandske kvinde, som hun som den første giver en stemme i litteraturen. De to motiver afspejles især i hendes "Historien om Katrine" og efterfølgeren "Tretten år efter". Den første er foruden grønlandsk udkommet på dansk og russisk.
De seneste år af forfatterens liv gik med at udskrive og redigere den store mængde båndoptagelser af sydgrønlandske folklore, som er udkommet på grønlandsk og dansk i deres helhed, mens en version af historien om et besøg hos  er oversat til dansk, engelsk og nederlandsk.
 
Hun boede sine sidste mange år i Søborg, lidt uden for København.

Hun ligger begravet på Gladsaxe Kirkegård.

Bibliografi - et udvalg 
 1981 – Búsime nâpíneĸ (den første grønlandske roman, som er skrevet af en kvinde): Bussimi naapinneq
 1982 – Historien om Katrine – samme bog på dansk
 1988 - История Катрины - samme på russisk I : ;
 1982 - Drømmen om det store hvide hus. I: Information. - 2. okt. 1982
 1988 - Мечта о большом белом доме samme på russisk I : ;
 1983 – Niperujûtit, - sangbog
 1990 – Navaranaaq og de andre
 1996 – Navaranaaq allallu – samme på grønlandsk
 1992 – Ukiut trettenit qaangiummata, - en opfølger til Búsime nâpineĸ: Ukiut trettenit qaaniummata
 1997 – Tretten år efter – samme på dansk
 1995 – Sassuma Arnaanut pulaarneq, børnebog
 1995 – Besøg hos havets moder – samme på dansk
 1999 - A journey to the Mother of the Sea - samme på engelsk
 1999 - Bezoek aan de Moeder van de Zee : een traditionell verhaal uit Zuid-Groenland - samme på nederlandsk
 2001 - Tusarn! : kujataamiut unikkaartuaat unikkaaluilu
 2001 - Tusarn! : sydgrønlandske fortællinger - samme i dansk oversættelse
 2006 ;

Kilder 
 Mâliâraq Vebæk biografi på inuit.uqam.ca
 
 ;

Referencer 

Romanforfattere fra Grønland
Faglitterære forfattere fra Grønland
Børnebogsforfattere
Sangskrivere fra Grønland